
RAPORT DE SPECIALITATE


Subsemnata Soroiu Oana Mariana, inspector control comercial și transport local, văzând Proiectul de hotărâre privind acordarea unui mandat special domnului viceprimar Dincă Florin-Ionuţ în Adunarea Generală a Asociaţiei de Dezvoltare Intercomunitară ,,Mobilitate Prahova” pentru serviciul de transport public local, sa voteze Statutul actualizat şi să semneze actul adiţional la statut” , am constatat următoarele:
Prin Hotărârea Consiliului Judeţean Prahova nr. 4/31.01.2022 s-a aprobat asocierea Judeţului Prahova cu localităţile Ploieşti, Băicoi, Boldeşti-Scăeni,  Plopeni, Ariceştii Rahtivani, Blejoi, Bucov, Berceni, Bărcăneşti, Brazi, Păuleşti, Râfov, Târgşorul Vechi, Valea Călugărească şi constituirea Asociaţiei de Dezvoltare Intercomunitară ,,Mobilitate Prahova” pentru serviciul de transport public local. 
Prin Hotărârea Consiliului Local Boldeşti-Scăeni nr.36/28.02.2022 s-a aprobat asocierea oraşului Boldeşti-Scăeni cu unele unităţi administrativ-teritoriale în vederea constituirii ADI ,,Mobilitate Prahova”.
Prin HCL nr. 115/26.07.2022 s-a aprobat, în urma demersurilor făcute de consiliul judeţean, modificarea articolului 2 din HCL nr. 36/28.02.2022 referitor la Statutul asociaţiei, aprobat în forma dată de consiliul municipal Ploieşti;
Consiliul Judeţean Prahova solicită prin adresa nr. 6/27.06.2023, modificarea Statutului Asociaţiei de Dezvoltare Intercomunitare ,,Mobilitate Prahova” ca urmare a modificărilor aduse HGR nr.855/2008.
În conformitate cu art.32, alin.(1) din Statut este necesar să se mandateze un reprezentant în Adunarea generală-dl.Dinca Florin Ionuţ, care să voteze Statutul actualizat şi să semneze Actul adiţional la statut.
[bookmark: _GoBack]Totodată, prin adresa mai sus menţionată se precizează că se modifică cuantumul cotizaţiei pentru unităţile administrativ teritoriale –oraşe, de la 10.000 lei la 30.000lei 
Faţă de cele de mai sus, consider că iniţierea proiectului de hotărâre se încadrează în demersurile făcute pentru atingerea scopului şi obiectivelor declarate ale Asociaţiei. 


Ȋntocmit,
Soroiu Oana Mariana
